Festival de la Cançó d'Eurovisió 2014
El Festival de la Cançó de l'Eurovisió 2014 va ser la 59a edició d'aquest esdeveniment musical. Les dates aprovades per la UER foren el 6, 8 i 10 de maig de 2014, i van tindre lloc a Copenhaguen, la capital de Dinamarca. El país nòrdic va acollir aquesta edició gràcies al fet que la seva representant Emmelie de Forest va guanyar l'edició de 2013 a Malmo amb la cançó "Only teardrops". Com a novetat d'aquesta edició, les normes del Festival obligaren a publicar les votacions de cada membre del jurat per separat, així com el televot de cada país, per contribuir a una major transparència dels resultats.